
Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 89/1999 privind unele măsuri de restructurare financiară a Băncii Române de Comerţ Exterior - BANCOREX – S.A. cu care comisia noastră a fost sesizată în fond cu adresa Biroului Permanent nr. 239 din 17 iunie 1999.

RAPORT

asupra proiectului de Lege pentru aprobarea Ordonanţei de urgenţă a Guvernului nr. 89/1999 privind unele măsuri de restructurare financiară a Băncii Române de Comerţ Exterior - BANCOREX – S.A.

In urma examinării proiectului de Lege pentru aprobarea Ordonanţei de urgenţă a Guvernului nr. 89/1999 privind unele măsuri de restructurare financiară a Băncii Române de Comerţ Exterior - BANCOREX – S.A. în şedinţa din 03 noiembrie 1999, s-a propus ca acesta să fie supus spre dezbatere şi adoptare cu următorul amendament şi cu menţiunea că prevederile acestuia au fost modificate prin Ordonanţa Guvernului nr. 38/1999:

	Nr.

crt.
	Articolul

(textul iniţial)
	Amendamentul propus (autorul)

Text adoptat de comisie
	Motivare

	1.
	Art. 1

“În vederea restructurării financiare a Bănci Române de Comerţ Exterior -  Bancorex -S.A., obligaţiile de plată ale acesteia, în limita sumei de 160 milioane dolari S.U.A., reprezentând depozite în valută ale  Societăţii Naţionale de Telecomunicaţii “Romtelecom” – S.A. la Banca Româna de Comerţ Exterior -  Bancorex  -
	Se modifică textul astfel:

“În vederea restructurării financiare a Bănci Române de Comerţ Exterior -  Bancorex -S.A., obligaţiile de plată ale acesteia, în sumă de 152,00 milioane dolari S.U.A., reprezentând depozite în valută ale  Societăţii Naţionale de Telecomunicaţii “Romtelecom” – S.A. la Banca Româna de Comerţ Exterior -  Bancorex  -
	Pentru precizarea exactă a sumelor în limita cărora s-au emis titluri de stat.

	
	
	
	

	
	S.A. şi dobânzile aferente până la data de 14 iunie 1999 inclusiv, se preiau de către Banca Comercială Română - S.A. 

În contrapartida acestor obligaţii Banca Comercială Română – S.A. va primi titluri de stat în dolari S.U.A., de valoare egală, cu scadenţă la 12 luni.

Titlurile sunt negociabile şi poartă o dobândă a cărei rată este egală cu 7% pe an.

Dobânda aferentă titlurilor de stat în valută se plăteşte trimestrial, până la data de 27 a lunii următoare trimestrului pentru care se face plata. Banca Comercială Română - S.A. va înregistra pe venituri dobânzile aferente titlurilor de stat în valută, la data încasării acestora.”
	S.A. şi dobânzile aferente până la data de 14 iunie inclusiv, se preiau de către Banca Comercială Română - S.A. 

În contrapartida acestor obligaţii Banca Comercială Română – S.A. va primi titluri de stat în dolari S.U.A., de valoare egală, cu scadenţă la 12 luni.

Titlurile sunt negociabile şi poartă o dobândă a cărei rată este egală cu 7% pe an.

Dobânda aferentă titlurilor de stat în valută se plăteşte trimestrial, până la data de 27 a lunii următoare trimestrului pentru care se face plata. Banca Comercială Română - S.A. va înregistra pe venituri dobânzile aferente titlurilor de stat în valută, la data încasării acestora.”

Autori: 

· deputat Dan Constantinescu, Grupul Parlamentar PNL;

· deputat Constantin Teculescu, Grupul Parlamentar PDSR.


	


Prezentul proiect de Lege face parte din categoria legilor ordinare.

	Dan Constantinescu

PREŞEDINTE


	Constantin Teculescu 

SECRETAR

